پنجاہ ءُ دومی دَر. 52
“کارگالانی بُنرھبند”
انچوش کہ ماں پیشگال ءَ نبیسّگ بوتگ, اے وانگی بلوچی زُبان ءِ بُنرھبند (گرامر) نہ اِنت. ایشی ءِ مستریں مُراد بلوچی گالانی ماں انّوگیں سْیاھگ ءَ راست نبیسّگ اِنت بلے چہ کارگالانی بُنرھبنداں چیزّے نبیسّگ بیت کہ مستریں مُراد پد ءَ ھما سْیاھگ ءِ راست نبیسّگ اِنت.
بُنکارگال:- اے سے رنگ ءَ اَنت.
1. نندگ:- بزاں وت نندگ 2. نادینَگ:- بزاں دگرے ءَ انچوش بکن ئے کہ بہ نند اِیت. 3.نندائینَگ:- بزاں دگہ دومی مردمے تئی گْوشگ یا لوٹگ ءِ پد ءَ سیمی مردم ءَ نادین اِیت. درور
“روگ, نندگ, شھکارگ, گْوارگ اے وکّارگال اَنت.
“دِرّگ, بَرَگ, چَنڈَگ, جنائینَگ” اے گِشکارگال اَنت.
گْوست (وکّارگال): آ شُت, تو شُت ئے, شُما شُت اِت, من شُت آں, ما شُت ایں.
گْوست (گِشکارگال): آئی ءَ بُرت, آیاں بُرت, تو بُرت, شُما بُرت, من بُرت, ما بُرت.
اے گِشکارگالانی تہ ءَ کارگال یکّیں رنگ ءَ اَنت بلے ھما وھدی کہ کُتگیں چیز باز بہ اَنت. گُڑا کارگال ترّ اَنت. انچوش کہ : آئی ءَ بُرت اَنت, آیاں بُرت اَنت, تو بُرت اَنت, بزاں اگاں بُرتگیں چیز یکّے کارگال “بُرت اِنت” ءُ اگاں باز اَنت گُڑا: “بُرت اَنت”
دیرگْوست (وکّارگال): آ شُتگ, آ شُتگ اَنت, تو شُتگ ئے, شُما شُتگ اِت, من شُتگ آں, ما شُتگ ایں.
دیرگْوست ( گِشکارگال): آئی ءَ بُرتگ, آیاں بُرتگ, تو بُرتگ, شُما بُرتگ, من بُرتگ, ما بُرتگ.
اگاں چیز باز اَنت “بُرتگ” ءِ رند ءَ “اَنت” گیش بیت.
بازدیرگْوست (وکّارگال): آ شُتگ اَت, آ شُتگ اِت اَنت, تو شُتگ اِت ئے, شُما شُتگ اِت اِت, من شُتگ اِت آں, ما شُتگ اِت ایں.
بازدیرگْوست (گِشکارگال): آئی ءَ بُرتگ اَت, آیاں بُرتگ اَت, تو بُرتگ اَت,شُما بُرتگ اَت, من بُرتگ اَت, ما بُرتگ اَت.
اگاں چیز باز اَنت گُڑا “اَت” ءِ گال “اِت” کنگ بیت ءُ ایشی ءِ رند ءَ “اَنت” گیش کنگ بیت. انچوش کہ :- بُرتگ اِت اَنت.
نزانگْوست (وکّارگال): آ روگ بوت, آ رَوَگ بوت اَنت, تو روگ بوت ئے, شُما روگ بوت اِت, من روگ بوت آں, ما روگ بوت ایں.
(اد ءَ مُراد گوں بزانت ءَ نہ اِنت گالانی گیشّینگ اِنت)
نزانگْوست (گِشکارگال): آ برگ بوت, آ بَرَگ بوت اَنت, تو روگ برگ بوت ئے, شُما برگ بوت اِت, من برگ بوت آں, ما برگ بوت ایں.
دیرنزانگْوست (وکّارگال): آ روگ بوتگ, آ روگ بوتگ اَنت, شُما روگ بوتگ اِت, من روگ بوتگ آں, من روگ بوتگ آں, ما روگ بوتگ ایں. (چو کہ نزانگْوست. وکّارگال ءِ سوج ءَ)
دیرنزانگْوست (گِشکارگال): آ برگ بوتگ, آ برگ بوتگ اَنت, تو برگ بوتگ ئے, شُما برگ بوتگ اِت, من برگ بوتگ آں, ما برگ بوتگ ایں.
بازدیرنزانگْوست (وکّارگال): آ روگ بوتگ اَت, آ روگ بوتگ اِت اَنت, تو روگ بوتگ اِت ئے, شُما روگ بوتگ اِت اِت, من روگ بوتگ اِت آں, ما روگ بوتگ اِت ایں. (چو کہ نزانگْوست وکّارگاہ ءِ سوج ءَ)
باز دیر نزانگْوست (گِشکارگال): آ برگ بوتگ اَت, آ برگ بوتگ اِت اَنت, تو برگ بوتگ اِت ئے, شُما برگ بوتگ اِت اِت, من برگ بوتگ اِت آں, ما برگ بوتگ اِت ایں.
آیُکی (وکّارگال): آ روت, آ رو اَنت, تو روئے, شُما رو اِت, من رو آں, ما رو ایں.
آیُکی (گِشکارگال): آ بارت, آ بر اَنت, تو بر ئے, شُما بر اِت, من بر آں, ما بر ایں.
دیر آیُکی (وکّارگال): آ رَوت اِنت, آ رو اَنت, تو روئے, شُما بر اِت, من بر آں, ما بر ایں.
دیر آیُکی (گِشکارگال): آ بارت اِنت, آ بر اَنت اِنت, تو بر ئے, شُما بر اِت, من بر آں, ما بر ایں.
نزانتایُکی (وکّارگال): آ روگ بیت, آ روگ بہ اَنت, تو روگ بہ ئے, شُما روگ بہ اِت, من روگ بہ آں, ما روگ بہ ایں. (چو کہ نزانگْوست وکّارگال ءِ سوج ءَ)
نزانتایُکی (گشکارگال): آبرگ بیت, آ برگ بہ اَنت, تو برگ بہ ئے, شُما برگ بہ اِت, من برگ بہ آں, ما برگ بہ ایں.
دیرنزانتایُکی (وکّارگال): آ روگ بیت اَنت, آ روگ بہ اَنت اِنت, تو روگ بہ ئے, شُما روگ بہ اِت, من روگ بہ آں, ما روگ بہ ایں. (چو کہ نزانگْوست ءِ وکّارگال ءِ سوج ءَ)
دیرنزانتایُکی (گشکارگال): آ برگ بیت اِنت, آ برگ بہ اَنت اِنت, تو برگ بہ ئے, شُما برگ بہ اِت, من برگ بہ آں, ما برگ بہ ایں.
کنوک (وکّارگال): آ رؤک اِنت, آ رؤک اِنت, تو رؤک ئے, شُما رؤک اِت, من بروک آں, ما بروک ایں.
کنوک (گشکارگال): آ بروک اِنت, آ بروک اَنت, تو بروک ئے, شُما بروک اِت, من بروک آں, ما بروک ایں.
کُتگیں (وکّارگال): آ شُتگین اِنت, آ شُتگین اَنت, تو شُتگین ئے, شُما شُتگین اِت, من شُتگین آں, ما بُرتگین ایں.
کُتگیں (گشکارگال): آ بُرتگین اِنت, آ بُرتگین اَنت, تو بُرتگین ئے, شُما بُرتگین اِت, من بُرتگین آں, ما بُرتگین ایں.
اَنّگی (وکّارگال): آ روگ ءَ اِنت, آ روگ ءَ اَنت, تو روگ ءَ ئے, شُما روگ ءَ اِت, من روگ ءَ آں, ما روگ ءَ ایں.
اَنّگی (گشکارگال): آ برگ ءَ اِنت, آ برگ ءَ اَنت, تو برگ ءَ ئے, شُما برگ ءَ اِت, من برگ ءَ آں, ما روگ ءَ ایں.
پَرمان (وکّارگال): آ بہ رَوت, آ بہ رو اَنت, تو بہ رو, شُما بہ روئے, من بہ رو آں, ما بہ رو ایں.
دیرپرمان: آ بہ روت اِنت, آ بہ رو اَنت, تو بہ روئے, شُما بہ رو اِت, من بہ رو آں, ما بہ رو ایں.
پَرمان (گشکارگال): آ بہ بارت, آ بہ بر اَنت, تو بہ برئے, شُما بہ بر اِت, من بہ بر آں, ما بہ بر ایں.
دیرپرمان: آ بہ بارت اِنت, آ بہ بر اَنت اِنت, تو بہ برئے, شُما بہ بر اِت, من بہ بر آں, ما بہ بر ایں.
مکن (وکّارگال): آ رو اَنت, تو مہ رو, شُما مہ رو اِت, من مہ رو آں, ما مہ رو ایں.
دیرمکن: آ مہ روت اِنت, آ مہ رو اَنت اِنت, تو مہ روئے, شُما مہ رو اِت, من مہ رو آں, ما مہ رو ایں.
دیرمکن: آ مہ روت اِنت, آ مہ رو اَنت اِنت, تو مہ روئے, شُما مہ رو اِت, من مہ رو آں, ما مہ رو ایں.
مکن (گِشکارگال): آ مہ بارت, آ مہ بر اَنت, تو مہ بر, شُما مہ بر اِت, من مہ بر آں, ما مہ بر ایں.
دیر مکن (گشکارگال): آ مہ بارت اِنت, آ مہ بر اَنت اِنت, تو مہ برئے, شُما مہ بر اِت, من مہ بر آں, ما مہ بر ایں.
شالا (وکّارگال): آ بہ روات (یا کہ بہ روات اِنت), آ بہ روات اَنت, تو بہ روات ئے, شُما بہ روات اِت, من بہ روات آں, ما بہ روات ایں.
شالا (گشکارگال): آ بہ برات (یا کہ بہ برات اِنت), آ بہ برات اَنت, تو بہ برات ئے, شُما بہ برات اِت, من بہ برات آں, ما بہ برات ایں.
شالا (نزانتکی): آ برگ بہ بات (یا بہ بات اِنت یا کہ بات), آ برگ بہ بات اَنت, تو برگ بہ بات ئے, شُما برگ بہ بات اِت, من برگ بہ بات آں, ما برگ بہ بات ایں.
دْریگتیں (وکّارگال): آ مہ شُتیں, آ مہ شُتین اَنت, تو مہ شُتین ئے, شُما مہ شُتین اِت, من مہ شُتین آں, ما مہ شُتین ایں.
دیر دْریگتیں: آ مہ شُتین اَت, آ مہ شُتین اِت اَنت, تو مہ شُتین اِت ئے, شُما مہ شُتین اِت اِت, من مہ شُتین اِت آں, ما مہ شُتین اِت ایں.
دْریگتیں (گشکارگال): آئی ءَ مہ بُرتیں, آیاں مہ بُرتیں, تو مہ بُرتیں, شُما مہ بُرتیں, من مہ بُرتیں, ما مہ بُرتیں.
اگاں بُرتگیں چیز باز بہ اَنت گُڑا ایشانی رند ءَ “اَنت” گیش کنگ بیت. انچوش کہ:- آئی ءَ مہ بُرتین اَنت, آیاں مہ بُرتین اَنت, من مہ بُرتین اَنت. تانسر.
دْریگتیں (نزانتکی): آ برگ مہ بوتیں, آ برگ مہ بوتین اَنت, تو برگ مہ بوتین ئے, شُما برگ مہ بوتین اِت, من برگ مہ بوتین آں, ما برگ مہ بوتین ایں.
دْریگتیں (نزانتکی دیرگْوست): آ برگ مہ بوتین اَت, آ برگ مہ بوتین اِت اَنت, تو برگ مہ بوتین اِت ئے, شُما برگ مہ بوتین اِت اِت, من برگ مہ بوتین اِت آں, ما برگ مہ بوتین اِت ایں.
اے پہ دروری نبیسّگ بوتگ اَنت. اگاں ایشاں سرجمی گیشّ ءُ گیوار ءُ بھر ءُ بانگ بکن ئے ءُ آیانی رھبنداں بہ گیشّین ئے گُڑا یک دگہ سرجمیں وانگی یے جوڑ بیت. کہ آ رنگیں وانگی یے ھم مارا سک پکار اِنت. باریں چار ایں کہ کُجام زُبان زانت ءُ بُن رھدربر پہ چوشیں کارے ءَ دیم ءَ کنز اِیت کہ بلوچ راج, بلوچی زُبان ءُ بلوچستان ھر سئیں آئی ءِ مزن منّتوار بہ اَنت.
سید ھاشمی
“بلوچی سْیاھگ ءِ راست نبیسّگ”
تاکدیم :- سد ءُ سی پنچ 135
شِنگ کنوک:- مجیب ولی
“اے در ءَ لھتے کارمرد بیتگیں گالانی بزانت)
انّگی …… فعل حال (گرامر)
آیُکی …. مستقبل (گرامر)
دیر آیُکی ….. مستقبل بعید (گرامر)
نزانتایُکی ….. مستقبل مجہول (گرامر)
گْوست …. ماضی (گرامر)
دیر گْوست ….. ماضی بعید (گرامر)
باز دیر گْوست …. دیر تریں. ماضی بعید (گرامر)
نزانگْوست …….. ماضی مجہول (گرامر)
دیر نزانگْوست …… ماضی بعید مجہول (گرامر)
باز دیر نزانگْوست …. دیر تریں . ماضی بعید مجہول (گرامر)
پرمان یا پرمانگال ….. فعل امر (گرامر)
دیر پرمان/ دیر پرمانگال …. امر مستقبل (گرامر)
مکن یا مکنگال ….. فعل نہی (گرامر)
دیر مکنگال …….. نہی مستقبل (گرامر)
دیر آیُکی ……… مستقبل بعید (گرامر)
دیر نزانتایُکی ……. مستقبل بعید مجہول (گرامر)
کارگال …… فعل (گرامر)
کُتگیں ….. اسم مفعول (گرامر)
کنوک …… اسمِ فاعل (گرامر)
وکّارگال ….. فعل لازم (گرامر)
گشکارگال ….. فعل متعدی (گرامر) زکّارگال
٭٭٭٭٭٭٭٭٭٭٭٭٭٭٭
زُرتگ چَہ شھسسّا چاپ شنگ جاہ مکران ایف بی تاک ءَ